Volgas

Volgas () – ežeras Rusijoje, Tverės srityje, Valdajaus aukštumoje, Volgos aukštupio ežeryne, Volgos aukštupio baseine. Nusidriekęs iš vakarų į pietryčius 40 km, plotis iki 4 km.

Rytuose protaka jungiasi su Peno ežeru, vakaruose, ties Seliščės kaimu, iš ežero išteka Volga, kurios tėkmė netoliese reguliuojama Volgos aukštupio beišlotu, dėl to ežeras patenka į Volgos aukštupio tvenkinio patvanką. Dėl šios patvankos Volgo ežero plotas gerokai padidėjo, susidarė faktiškai du ežerai – Volgas I ir Volgas II, kuriuos jungia Lochovo sąsiauriai.

Pakrantėse įsikūrę Seliščės, Kolobovo, Didžiojo Lochovo, Mažojo Lochovo, Gorodiščės, Studeneco ir kt. kaimai, turistinės bazės. Vykdoma žvejyba.

 Etimologija 
Nuo Volgo ežero vardo greičiausiai atsiradęs Volgos upės vardas. Ežerėvardis neaiškios kilmės, galimai baltizmas, kilęs iš žodžių vi̇̀lgti, vi̇̀lgyti („drėkti, drėkinti“), vilgà („drėgmė“). Vladimiras Toporovas siejo su baltų šaknimi ilg- („ilgas“). Vaclavas Blažekas siejo su slavų *vьlga („drėgmė“) bei latvių valga („drėgnas“), neatmesdamas, kad baltai šį ežerą galėjo pasiekti pirmesni.VALERY LEONIDOVICH VASILYEV. „Toponymic Baltisms near the Upper Volga Lakes“, Acta Linguistica Lituania Pavadinimas bandytas sieti ir su finougrų žodžiais ,  „baltas“, bet, anot, Makso Fasmerio, tai fonetiškai neįmanoma.Волга, Этимологический словарь Макса Фасмера.

 Šaltiniai 

Kategorija:Rusijos ežerai